Anexă la HCL nr.  ……./………………


CONTRACT DE MANDAT 
NR. .……./……………..

I. PĂRȚILE CONTRACTANTE:
UAT Municipiul Timișoara - prin Consiliul Local al Municipiului Timișoara, în calitate de Autoritate Publică Tutelară, Acționar unic/Acționar majoritar al Societății …………….., denumită în continuare “mandant”, reprezentat prin primar, domnul Nicolae Robu 
și
Dna/Dl ................................, reprezentant al Municipiului Timișoara domiciliat/ă în ...................................., strada ............, nr. .............., denumit/ă în continuare „mandatar”

Având în vedere:
1. Ordonanța de urgență a Guvernului nr. 109/2011 privind guvernanța corporativă a întreprinderilor publice;
2. Hotărârea de Guvern nr. 722/2016 pentru aprobarea Normelor metodologice de aplicare a unor prevederi din OUG nr. 109/2011 privind guvernanța corporativă a întreprinderilor publice;
3. Legea nr. 31/1990 privind societățile, republicată și modificată;
4. Art. 2009-2038 din Noul Cod Civil 

au convenit la încheierea prezentului contract de mandat, în vederea respectării următoarelor clauze:

II. OBIECTUL CONTRACTULUI
Art. 1 Mandantul acordă împuternicire mandatarului pentru încheierea de acte juridice ce rezultă din calitatea de acționar a mandantului, în vederea negocierii, aprobării, monitorizării și evaluării indicatorilor de performanță la întreprinderile publice în conformitate cu prevederile OUG nr. 109/2011 privind guvernanța corporativă a întreprinderilor publice și HG 722/2016 pentru aprobarea normelor metodologice de aplicare a unor prevederi din OUG 109/2011, iar mandatarul își asumă obligația încheierii actelor în numele mandantului, îndeplinind toate condițiile prevăzute de lege.
Art. 2 Mandantul împuternicește pe mandatar, în limitele stabilite prin prezentul contract, să reprezinte interesele Consiliului Local al Municipiului Timișoara în Adunarea Generală a Acționarilor a societății ………………………….
	Actele făcute de către mandatar, în limitele puterilor primite, sunt opozabile terților.
Art. 3 Prezentul contract de mandat este cu titlu gratuit.

III. DURATA CONTRACTULUI
Art. 4  Durata prezentului contract este de la data semnării și până la data încetării calității de reprezentant al Consiliului Municipiului Timișoara în Adunarea Generală a Acționarilor la societatea ………………………, dar nu mai mult de 4 ani.

IV. OBLIGAȚIILE PĂRȚILOR
A. OBLIGAȚIILE MANDATARULUI
Art. 5 În perioada în care capitalul societății este integral sau majoritar al Municipiului Timișoara, mandatarul îndeplinește în Adunarea Generală a Acționarilor, următoarele obligații:
a) negociază şi aprobă indicatorii de performanţă financiari şi nefinanciari pentru consiliul de administraţie, pe baza unui mandat special din partea mandantului, mandat solicitat de către mandatar sau societate;
b)  monitorizează şi evaluează performanţa consiliului de administraţie, pentru a se asigura, în numele unităţii administrativ-teritoriale acţionar, că sunt respectate principiile de eficienţă economică şi profitabilitate în funcţionarea societăţii,
c) alte situații impuse de normele de guvernanță corporativă cuprinse în legislația incidentă.  
Art. 6 Mandatarul, în exercitarea atribuțiilor ce îi revin și în conformitate cu legislația în vigoare are obligația ca, ori de căte ori constată situații de natură să prejudicieze activitatea economico-financiară a societății, să anunțe să să propună mandantului modul de rezolvare a acestora într-un termen stabilit.
Art. 7 Mandatarul se obligă să îndeplinească mandatul pe toată durata contractului și răspunde față de mandant pentru neaducerea la îndeplinire a prevederilor art. 5.
Art. 8. Mandatarul are obligația de a informa pe mandant, printr-un raport de activitate, anual sau semestrial sau ori de câte ori este necesar, cu privire la modul de aducere la îndeplinire a obligațiilor stabilite prin prezentul contract.

B. OBLIGAȚIILE MANDANTULUI
Art. 9 Mandantul va asigura mandatarului sprijinul solicitat în vederea îndeplinirii mandatului, respectiv a obligațiilor prevăzute la art. 5.

VI. RĂSPUNDEREA CONTRACTUALĂ
Art. 10 Răspunderea mandatarului:
a) Mandatarul este răspunzător în condițiile legislației în vigoare și ale prezentului contract. În acest sens, răspunderea lui funcționează pentru neexecutarea totală sau parțială, cât și pentru executarea defectuoasă a acestuia;
b) Producerea de daune materiale și/sau morale mandantului prin fapte sau omisiuni produse în executarea contractului de mandat atrage răspunderea mandatarului.
În cazul în care faptele sau omisiunile au character penal, mandatarul răspunde și potrivit legii penale.
Art. 11 Răspunderea mandantului:
a) Răspunderea mandantului va fi operată în situația nerespectării obligațiilor asumate prin prezentul contract, precum și în situația executării defectuoase, a neexecutării totale sau parțiale a obligațiilor asumate;
b) Mandantul nu răspunde pentru actele sau faptele ilicite cauzatoare de prejudicii, săvârșite de mandatar prin depășirea competențelor atribuite prin prezentul contract.

VII. MODIFICAREA CONTRACTULUI
Art. 12 Prezentul contract se poate modifica, prin act adițional, la inițiativa uneia dintre părți prin hotărâre a Consiliului Local al Municipiului Timișoara.

VIII. ÎNCETAREA CONTRACTULUI
Art. 13 Contractul de mandat încetează prin:
a) Expirarea termenului;
b) Imposibilitatea fortuită de executare;
c) Revocarea sa de către mandant;
d) Renunțarea mandatarului;
e) Decesul sau punerea sub interdicție judecătorească a mandatarului;
f) Incapacitatea sau falimentul mandantului;
Renunțarea se va face prin notificare și restituirea de către mandatar a contractului și a oricăror eventuale bunuri primite în vederea executării mandatului.
Restituirea contractului se va face și în caz de revocare a mandatului.
Numirea unui nou mandatar avand acelasi obiect echivalează cu revocarea prezentului mandat, de la data notificării mandatarului.

IX. DISPOZIȚII FINALE
Art. 14 Clauzele prezentului contract se completează cu dispozițiile legale în vigoare aplicabile în materia mandatului și în legătură cu obiectul prezentului mandat.
De la data încheierii prezentului contract, contractele de mandat anterioare și actele adiționale la acestea, după caz, își încetează valabilitatea.
Prezentul contract a fost încheiat astăzi …………., fiind semnat de către părți într-un număr de  3 exemplare, un exemplar pentru mandant- prin Consiliul Local al Municipiului Timișoara, un exemplar pentru mandatar, iar un exemplar pentru Societatea …………………….




   MANDANT,								MANDATAR,
Consiliul Local al Municipiului Timișoara                                          ……………………….
prin Primar,						                               
        NICOLAE ROBU

